Ανδρέας Ευαγγελίου

Ο Ανδρέας Ευαγγελίου, Πάτρα 1907 - Αθήνα 1977musipedia, Πρόσωπα Ελαφρού Μουσικού Θεάτρου , ανακτήθηκε 1 Ιανουαρίου 2013, ήταν Έλληνας ηθοποιός. Έπαιξε κυρίως στο θέατρο σε παραστάσεις Γκραν Γκινιόλ, έργα φρίκης και τρόμου, αλλά και στον Ελληνικό κινηματογράφο. Θεωρείται ο μοναδικός, μαιτρ, ερμηνευτής αυτού του είδους θεάτρου, του γκραν γκινιόλ, που πέρασε από την Ελλάδα. Έπαιξε σε πολλές πόλεις ανά την Ελλάδα, στην Αίγυπτο, Κύπρο, Τουρκία και στη Γαλλία.

 Βιογραφία 
Γεννήθηκε στην Πάτρα και είχε άλλα τρία αδέλφια. Έκανε τρεις γάμους και πρώτη του γυναίκα ήταν η Ιταλίδα καλλιτέχνης Έλενα Κανόνι, με την οποία απέκτησε έναν γιο, τον Αριστοτέλη Ευαγγελίου. Δεύτερη γυναίκα του ήταν η ηθοποιός, θεατρικός συγγραφέας και τραγουδίστρια Τούλα Ευαγγελίου, με την οποία έπαιξαν μαζί σε πολλές παραστάσεις κι απέκτησαν μια κόρη, την Βάνα, επίσης ηθοποιό. Μετά τον θάνατο της γυναίκας του Τούλας, το 1952, έκανε και τρίτο γάμο. Τα τελευταία χρόνια της ζωής του τα πέρασε σε ευγηρίο στην Αθήνα.

Καριέρα στο θέατρο

Ξεκίνησε το θέατρο αυτοδίδακτος και ήταν στην εποχή του ο μοναδικός Πατρινός ηθοποιός που είχε την ηθοποιΐα για αποκλειστικό επάγγελμά τουΤούλα Ηλιάδου-Μανιάκη, Πάτρα 1913-1940. Πολιτιστικά, Θεατρικά, Καρναβάλι, Θέατρο Σκιών, Εκδόσεις Περί Τεχνών, Πάτρα 2006, ISBN 960-6684-07-5. Αργότερα έκανε θεατρικές σπουδές στο Παρίσι και ειδικεύτηκε σε ρόλους γκραν γκινιόλ. Στο Παρίσι έπαιζε ο Γάλλος Λεμάν, που ήταν πρωτοπόρος σε αυτό το είδος θεάτρου, και τα θέατρα της πόλης ήταν ταυτόχρονα και σχολές αυτού του είδους παραστάσεων. Έπαιξε στο θέατρο για πολλά χρόνια, αρχικά αποκλειστικά ξένα μεταφρασμένα έργα, λόγω απουσίας ελληνικού δραματολογίου. 

Την πρώτη του παράσταση την έδωσε σαν ερασιτέχνης ηθοποιός το 1925 με το έργο "Ο φύλακας του φάρου". Το 1927 στο θέατρο Απόλλων ανέβασε το θεατρικό έργο "κριτήριο" του Π. Δημητρακόπουλου κάνοντας τον υπόδικοΝεολόγος 13 Οκτωβρίου 1928Νίκος Ε. Πολίτης, Πατραϊκός Αθλητισμός, Α΄ Τόμος, Η πρώτη δεκαετία 1891-1900, Πάτρα: Αχαικές Εκδόσεις, 1994, ISBN 960-7164-91-1.και την ίδια χρονιά έπαιξε στο "Δίλλημα" του Αβδελόπουλου, όπου έκανε τον ρόλο του "Νίκου". Το 1928 δίνει την πρώτη του παράσταση σαν επαγγελματίας ηθοποιός στο ίδιο θέατρο στο θεατρικό έργο "Κριτήριο" του Π. Δημητρακόπουλου και μερικές μέρες μετά παίζει στο έργο "Το δίλλημα" του Αβδελά. Το 1929 έγιναν στην Πάτρα εκδηλώσεις, θεατρική παράσταση κυρίως, αφιερωμένες στον Ευαγγελίου με σκοπό τα έσοδα από τις εισπράξεις να του δοθούν για να τελειώσει τις σπουδές του. Το 1931 ανεβάζει στην Πάτρα το πρώτο γκραν γκινιόλ ρομάντζο με τίτλο "Αμάντα" του Σ. Καρμέλη. Το 1933 και 1934 ανεβάζει στην Πάτρα τα έργα "Η εκδίκηση" και ο "Ο νυχτοφύλακας του φάρου". Την περίοδο 1935-1937 μετέχει σε θίασο που ανεβάζει στην Θεσσαλονίκη το έργο "Οιδίπους Τύραννος" . Το 1943 βρίσκεται στην Αθήνα όπου, ως πρωταγωνιστής θιάσου, δίνει παρατσάσεις γκραν γκινιόλ στο θέατρο Μακέδου. Μετά την λήξη του Β' παγκοσμίου πολέμου κάνει περιοδείες και δίνει παραστάσεις σε Λευκωσία, Κωνσταντινούπολη, Αθήνα και Αλεξάνδρεια. Την δεκαετία του 1950 έδωσε πολλές παραστάσεις στην Πάτρα και την Αθήνα, που ήταν και οι τελευταίες του. Το 1961Εφημερίδα Ελευθερία, Φύλλο: 28/1/1961, Σελίδα: 2 από την Εθνική βιβλιοθήκη, 1962Εφημερίδα Ελευθερία, Φύλλο: 30/6/1962, Σελίδα: 2 από την Εθνική βιβλιοθήκη και 1963Εφημερίδα Ελευθερία, Φύλλο: 20/3/1963, Σελίδα: 2 από την Εθνική βιβλιοθήκη έδωσε παραστάσεις με μονόπρακτα, σκετς, γκραν γκινιόλ στο "Νέο Θέατρο" στην Αθήνα.

 Καριέρα στον κινηματογράφο 
Στον ελληνικό κινηματογράφο έπαιξε σε τρεις ταινίες θρίλερ, με πρώτη του ταινία το "Κάιν και Άβελ" το 1930, σε σκηνοθεσία Σ. Διρμίκη, που θεωρείται η πρώτη Πατρινή ταινία και γυρίστηκε εξ' ολοκλήρου στην Πάτρα και η πρώτη της προβολή έγινε στο Ιντεάλ στις 8 Δεκεμβρίου 1930. Δεύτερη ταινία του τα "Χειροκροτήματα", το 1944, σε σκηνοθεσία και σενάριο Γιώργου Τζαβέλλα και τρίτη το 1963, "Η βαλίτσα με το πτώμα" σε σκηνοθεσία Γιώργου Λόη και σενάριο Κουρτεσόπουλου. Σύμφωνα με άρθρο της εφημερίδας "Νεολόγος" των Πατρών το 1928 ήταν να πάρει μέρος σε πρωταγωνιστικό ρόλο στην κινηματογραφική ταινία των αδελφών Γαζιάδη "Το λιμάνι των δακρύων", στον ρόλο του Ορέστη, που, τελικά, για άγνωστο λόγο δεν πήρε.

 Θέατρο 
 Οιδίπους Τύραννος (1935)
 Ο νυχτοφύλακας (1934)
 Η εκδίκηση (1933)
 Κούκλες του θανάτου (193?)
 Αμάντα (1931)
 Κριτήριο (1) (1927)
 Το δίλλημα (1) (1927)
 Κριτήριο (2) (1928)
 Το δίλλημα (2) (1928)
 Ο φύλακας του φάρου (1925)

 Πηγές 
 Τούλα Ηλιάδου-Μανιάκη, Πάτρα 1913-1940. Πολιτιστικά, Θεατρικά, Καρναβάλι, Θέατρο Σκιών, Εκδόσεις Περί Τεχνών, Πάτρα 2006, ISBN 960-6684-07-5
 Νίκος Ε. Πολίτης, Πατραϊκός Αθλητισμός, Α΄ Τόμος, Η πρώτη δεκαετία 1891-1900, Πάτρα: Αχαικές Εκδόσεις, 1994, ISBN 960-7164-91-1

 Παραπομπές 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου